Pratalia
Pratalia vel Lugansk (Russice Луганск, Lugansk, Ucrainice Луганськ, Luhans'k) sunt urbs Europae Orientalis, regionis Prataliensis Ucrainae de iure, et ab anno 2014 Rei publicae popularis Prataliensis de facto caput. Incolas 403 938 anno 2019 habet. In ripis Pratalis fluminis (Russice et Ucrainice Лугань) sita est.

Historia
Anno 1795 fabrica ferraria hic aedificari coepit et colonia apud eam, nomine Fabrica Prataliensis, crescebat. Aliae fabricae necnon vaporitraharum hic construebantur. Anno 1882 in numerum urbium gubernii Catharinoslaviensis cum nomine hodierno Pratalia inclusa sunt. Anno 1918 post Res novas Octobres Pratalia  caput facta sunt. Vorošilovgrad a Clemente Vorošilov urbs ab anno 1935 ad 1958 et a 1970 ad 1990 appellabatur.  In Ucraina Sovietica ab anno 1938 Pratalia caput regionis (Vorošilovgradensis et postea Luganskensis) erant.

Cives praeclari
Vladimirus Dahl et Alexander Ptuško Pratalibus nati sunt.

Notae

Nexus externi

Condita 1795
Regio Luganskensis
Urbes Ucrainae
Urbes rei publicae popularis Luganskensis